**Lindi Lasteaia-Algkooli Päikeserühma lastevanemate koosoleku protokoll**

Toimumisaeg: 18.05.2023.a., kell 17.00 – 18.15

Toimumiskoht: Lindi Lasteaed – Algkool, Päikeserühm

Koosoleku juhatajad: Eve Naudi, Anu Vahter, Kärt Jürgens

Koosolekul osalesid: nimekiri lisatud protokollile

Koosoleku protokollija: Eve Naudi

**Päevakord:**

1. Töökorraldus 2022/2023 õppeaasta suvel ja 2023/2024 õppeaastal
2. Direktriss Ulla Orgussaar
3. Jooksvad küsimused ja ettepanekud

**Kuulati/otsustati:**

**Töökorraldus 2022/2023 õppeaasta suvel** **ja 2023/2024 õppeaastal**

**Anu, Eve ja Kärt:**

* Augusti kuus keskpaigast lähevad 8 Päikeserühma last üle Vikerkaarerühma
* Juuli kuus on lasteaed suletud. Selleks, et kohatasuvabastust saada, peab lapsevanem lapse Eliisi keskkonnas puudujaks märkima. Päikeserühmas pole ühtegi peret, kes vajaks lapsele lasteaiakohta selleks kuuks.
* Uueks õppeaastaks on juba kõik lasteaiakohad rühmades täitunud. Päikeserühma nimekirjas 16 last. Lapsed vanuses 1,5-3 aastased.
* 5.juunil toimub terve maja kollektiivne esmaabikoolitus. Sellel päeval palume laps/ lapsed koju jätta. Kui on mõni laps, keda ei saa koju jätta, palume sellest vanemal kindlasti varakult õpetajatele teada anda, et saaksime lapsevanemate abi rühmas kasutada. Sest sellel koolitusel peavad kindalasti osalema kõik õpetajad.
* Lapsi hakkame hommikuti õues vastu võtma. Jälgige ilma ja riietage laps vastavalt ilmale.
* Juunist alates ei toimu rühmas enam õppetegevust. Toimub vaba mäng ja enamuse ajast katsume olla õues.
* Lastele palume panna õue pähe vastava ilma peakate ja selga ilmastikule vastavad õueriided.
* Palume laste riidekaste regulaarselt kontrollida, vajadusel riideid pesta ja lisa juurde tuua.
* Tüdrukutele tuua juukse patsikumme, et saaksime neil juuksed kinni hoida.
* 1. juunil tähistame lastekaitsepäeva ja ühtlasi lõpetame ära ka oma õppeaasta. Selleks peame ühiselt ühe vahva pikniku, mängime ja lustime koos. Oodatud on ka lapsevanemad. Selleks, et piknikut pidada saavad lapsevanemad meid toetada. Soetades omale meie poolt kasvatatud tomatitaimi. Kindlat hinda taimedel ei ole, oma äranägemise järgi maksate. Kes soovib niisama piknikut toetada siis ka see on võimalik.
* Jätkake palun suvel lapse puudumise märkimist Eliis`i keskkonnas. Kui teate ette pikemalt, et teie laps puudub siis võite selle varem kirja panna. Kokale on laste arvu teadmine väga vajalik, sest ta tellib toitu laste arvu pealt.
* Õpetajad lähevad puhkama järgmiselt; Anu alates 19. juunist ja Eve alates 26. juunist. Kärt hakkab puhkama juuli kuust.
* Kes veel ei ole Eliis keskkonnas andnud oma nõusolekut lapse toidukäitlemise, pildistamise ja territooriumilt välja viimise kohta siis palume seda kindlasti teha.
* Õpetajad tänasid lapsevanemaid väga hea ja meeldiva koostöö eest.

**Ulla:**

Juuli kuu on lasteaed kollektiivpuhkusteks suletud. Juuli kuu eest kohatasu ei arvestata. Selleks, et kohatasuvabastust saada, peab lapsevanem lapse Eliisi keskkonnas puudujaks märkima. Võimalus on kasutada asenduslasteaeda.

Uuest aastast, jaanuarist, võib juhtuda, et tõuseb lasteaia kohatasu, kui see tuleb siis teavitame teid ette. Sõimes jääb söögiraha 1,60 ja Vikerkaarerühmas 2,10 eurot päev.

2023/2024 õppeaastal vahetuvad Päikeserühma õpetajad, uuteks õpetajateks tulevad Anneli, Marika ja Marina. Anu läheb Pilvekeserühma ja Eve ning Kärt liiguvad Vikerkaarerühma.

**Jooksvad küsimused ja ettepanekud**

**Ettepanek**

**Joni isa Peeter Liik tegi ettepaneku;**

**Ettepanek;** Lastevanematele võiks pikemalt ette teada anda kui rühmast viiakse mõni laps teise rühma üle või tuleb uus laps rühma. Siis saaks kodudes oma last samuti selle muutusega kurssi viia ja teda selleks ette valmistada.

**Vastus:** Ettepanek võetakse arvesse ja arvestatakse lapsevanema sooviga.

**Mia Sindia ema Kristi küsis;**

**Küsimused;** Kas lasteaia hoovi pealt muru niidetakse? Kas teil on majas allergia vastu ravimit, kui mõni laps peaks olema üli allergiline?

**Vastused:** Õpetaja Anu vastas, et niidetakse küll ja seda tehakse suhteliselt regulaarselt.

Õpetajad lubasid juhtkonnaga rääkida ja uurida, kas meil oleks võimalik allergiaravim majja soetada, uuritakse millised võimalused meil on kui peaks selline olukord juhtuma. Seda uurivad õpetajad kindlasti esmaabi koolitusel.

Protokollija

Eve Naudi